jkorsvik/nowiki_second_scrape_merged huggingface dataset:
Kilian Stobæus

Kilian Stobæus (den eldre) (født 6. februar 1690 i Vinslöv, død 17. februar 1742 i Lund) var en svensk naturforsker, lege og historiker. 


== Liv og virke ==


=== Bakgrunn ===
Han var sønn av akademirantmesteren Nils Stobæus. Selv om Stobæus ble født i Skåne vokste han opp hos en onkel i Göteborg. 
I 1709 ble han student i Lund og etter å ha studert der ble han i doktor i medisin i 1721. 


=== Karriere ===
I 1724 ble han stadslege i Göteborg, men dro tilbake til Lund året etter. I 1728 ble Stobæus professor i Philosophia naturalis et physica experimentalis (naturhistorie og fysikk), og fra 1732 ble han professor i historie.
Stobæus ble betegnet som fremstående, både som lærer, forfatter og samler. Han oppnådde å få stor allmenn respekt ved universitetet. Stobæus lot mange lovende studenter, deriblant den unge Carl von Linné, å få bo kostnadsfritt i hans privatbolig i Lund. Av andre markante studenter under Stobæus var Nils Rosén von Rosenstein og Sven Lagerbring. Innenfor naturvitenskapen arbeidet Stobæus særlig med studiet av fossiler. På det historiske feltet innførte han nye retninger som studie av fornminne og numismatikk. Han opparbeidet store samlinger som siden ble overtatt av universitetet i Lund.
I 1906 ble det satt opp en byste av Stobæus laget av Walter Runeberg på universitetsplassen i Lund.


== Referanser ==


== Eksterne lenker ==
Stobæus biografi fra Svenskt biografiskt handlexikon (svensk)
Lu.se – Medicinska fakultetens milstolpar, Kilian Stobæus – Biografi om Stobæus ved Lunds universitet.
Torreya californica

Torreya californica eller «California Torreya», «California Nutmeg», er en art av nøttebarlindslekten som vokser i Sierra Nevada og kystfjellene i California.
Treet blir 15-25 meter høyt, og likner i mangt på barlind. Kronen er konisk. Bladene blir inntil 5 cm lange. 
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand. 


== Eksterne lenker ==
(en) Torreya californica i Encyclopedia of Life 
(en) Torreya californica i Global Biodiversity Information Facility 
(en) Torreya californica hos ITIS 
(en) Torreya californica hos NCBI 
(en) Torreya californica hos The International Plant Names Index 
(en) Torreya californica hos Tropicos 
(en) Kategori:Torreya californica – bilder, video eller lyd på Wikimedia Commons 
(en) Torreya californica – galleri av bilder, video eller lyd på Wikimedia Commons 
Torreya californica – detaljert informasjon på Wikispecies
Torreya grandis

Torreya grandis er en art av nøttebarlindslekten som vokser bare i det sørlige Kina.
Det er i tillegg to varianter av arten med ulike geografisk distribusjon: 

Torreya grandis var. fargesii = syn. Torreya fargesii - øst-Kina
Torreya grandis var. yunnanensis = syn. Torreya fargesii var. yunnanensis - Sørvest-KinaTreet blir 10-15 meter høyt, og likner i mangt på barlind. Kronen er konisk. Bladene blir inntil 5 cm lange.
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand.


== Eksterne lenker ==
(en) Torreya grandis i Encyclopedia of Life 
(en) Torreya grandis i Global Biodiversity Information Facility 
(en) Torreya grandis hos NCBI 
(en) Torreya grandis hos The International Plant Names Index 
(en) Torreya grandis hos Tropicos 
(en) Kategori:Torreya grandis – bilder, video eller lyd på Wikimedia Commons 
Torreya grandis – detaljert informasjon på Wikispecies
Japansk nøttebarlind

Japansk nøttebarlind eller «Japanese nutmeg», «Kaya» (latin: Torreya nucifera) er en art av nøttebarlindslekten som vokser bare i det sørlige Japan og på øya Jeju sør for Sør-Korea.
Treet blir 15-25 meter høyt, og likner i mangt på barlind. Kronen er konisk. Bladene blir inntil 3 cm lange. Treet er som regel enkjønnet eller stort sett enkjønnet.
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand. 


== Eksterne lenker ==
(en) Japansk nøttebarlind i Encyclopedia of Life 
(en) Japansk nøttebarlind i Global Biodiversity Information Facility 
(en) Japansk nøttebarlind hos ITIS 
(en) Japansk nøttebarlind hos NCBI 
(en) Japansk nøttebarlind hos The International Plant Names Index 
(en) Japansk nøttebarlind hos Tropicos 
(en) Kategori:Torreya nucifera – bilder, video eller lyd på Wikimedia Commons 
(en) Torreya nucifera – galleri av bilder, video eller lyd på Wikimedia Commons 
Torreya nucifera – detaljert informasjon på Wikispecies 
Arboretum de Villardebelle – Torreya nucifera
Skogender

Skogender (Cairinini) er et tribus i underfamilien av ender (Anatinae), som inngår som én av fire underfamilier i andefamilien. Underfamilien inkluderer som sådan sju tribus. Cairinini inkluderer sju slekter med tilsammen elleve arter. Fire av slektene er monotypiske. Noen hevder det kan være så mange som 14 arter. Artene finnes i Amerika (primært Sør-Amerika), Afrika, Øst- og Sørøst-Asia, og Australia.
Skogender er ei uensartet gruppe. Artene i gruppa viser tydelig kjønnsdimorfisme, i det hannene som regel blir både større, mer fargerike og mer aggressive enn hunnene. Likeledes er hannene i denne gruppa som oftest også promiskuøse. Da inkubasjonen tar til starter hannen som oftest på mytingen, hvoretter de er flygeudyktige i en tid og fjærdrakten blir gjerne mer lik hunnens.


== Inndeling ==
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

Anseriformes, andefugler
Anatidae, andefamilien
Dendrocygninae, plystreender
Oxyurinae, skarvender
Anserinae, svaner og gjess
Anatinae, ender (127 arter)
Mergini, fiskender (23 arter)
Tadornini, gravender og gravgjess (16 arter)
Cairinini, skogender (7 slekter, 11 arter)
Plectropterus (monotypisk)
Cairina (monotypisk)
Sarkidiornis (2 arter)
Nettapus (3 arter)
Callonetta (monotypisk)
Aix (2 arter)
Chenonetta (2 arter, hvorav én utdødd)
Hymenolaimini (monotypisk)
Merganettini (monotypisk)
Aythyini, dykkender (20 arter)
Anatini, grasender (55 arter)Aix blir av og til betraktet som incertae sedis; en nylig fylogenetisk studie fant at slekten var søster til Cairina, men spørsmålet regnes ikke som endelig avklart.
Plectropterus har av noen blitt foreslått plassert i enten et tribus (Plectropterini) eller en underfamilie (Plectropterinae) for seg selv, men dette savner i øyeblikket generell aksept. Slekten ble av noen regnet til underfamilien Tadorninae, men gruppen var parafyletisk og ble fordelt til andre grupper. Tadorninae inngår nå som et tribus (Tadornini) under svaner og gjess (Anatinae), mens Plectropterus ble flyttet til skogender (Cairinini).


== Taksonomi ==
Følgende stamtre viser slektskap mellom de ulike delgruppene i andefamilien. Treet bygger på morfologiske og molekylærgenetiske studier og følger Taxonomy in Flux (v. 2.63). Det hersker imidlertid en viss uenighet om dette, og treet støttes blant annet ikke av HBW Alive.


== Referanser ==


== Eksterne lenker ==
Artikkelen har ingen egenskaper for arter i Wikidata
Kitzsteinhorn

Kitzsteinhorn er et fjell i Alpene. Fjellet ligger i distriktet Kaprun i Salzburg i Østerrike. Kitzsteinhorn er en del av fjellkjeden Tauern i det østlige området av Alpene og når en høyde på 3 203 meter. Toppen ble besteget for første gang i 1828 av Johann Entacher.
Man kan nå toppen ved å ta Kaprun Gletscherbahnen fra dalstasjonen ved 911 m. Lenge var dette den høyeste Taubanen i verden med en høyde på 113,6 m over bakken på det høyeste. Taubanen åpnet i 1965, og åpnet opp isbreene Schmiedingerkees og Maurerkees, som da ble de første skibakkene på isbreer i Østerrike. I 1974 ble det åpnet en kabelbane gjennom en 3 295 m lang tunnel i fjellet, som gikk parallelt med taubanen for å få større kapasitet. 
Kaprunulykken fant sted da denne kabelbanen tok fyr den 11. november 2000 og i alt 155 mennesker mistet livet. Kabelbanen ble ikke tatt i bruk igjen, og for å erstatte denne ble det bygget en funitel året etter som kunne ta 24 personer. I 2002 åpnet det i tillegg en gondolbane.


== Eksterne lenker ==
(en) Kitzsteinhorn – kategori av bilder, video eller lyd på Commons 
(en) Kitzsteinhorn – galleri av bilder, video eller lyd på Commons Nettside (Tysk)
Nettside (Engelsk)
Eliska Misáková

Eliska Misáková (født 12. oktober 1926 i Kojetice, død 14. august 1948 i London) var en tsjekkoslovakisk turner. 
Hun deltok på det tsjekkoslovakiske laget som reiste til OL i 1948 i London. Hun ble syk underveis på turen til London, og ble sendt til sykehus i Uxbridge. Her fikk hun påvist polio, og døde samme dag som lagkonkurransen ble gjennomført. 
Věra Růžičková var reserve, og måtte derfor delta i stedet for Misáková. Sammen med Miloslava Misáková, Eliskas søster, og resten av laget vant de lagkonkurransen 4,95 poeng foran Ungarn. Under premieutdelingen var Tsjekkoslovakias flagg merket med svart sørgebånd. 

On arriving in England, one of the team was taken ill and, although everything possible was done, the patient died in hospital just before the team was due in the arena. Under these depressing circumstances it is all the more credit to the team, which included the sister of the dead girl, that they should have come out on top in one of the most severe tests of steady nerves in the world.

I et intervju i 2008 fortalte lagvenninnene at Eliska ble syk i flyet på vei over til London, men at de trodde det bare var influensa. Feberen økte, og da hun kom seg til sykehuset ble det fastslått at det var polio. Det ble hun lagt i jernlunge. Hun mistet evnen til å snakke, ble lam i armene, og dagen etter lam i beina. Like etter konkurransen fikk de vite at Eliska døde. 
Den internasjonale olympiske komité tildelte Misáková en gullmedalje i memoriam. 


== Referanser ==


== Eksterne lenker ==
(en) Eliska Misáková – Olympedia 
Intervju med de gjenlevende gulljentene (2008)
Past and present gymnastics – Unhappy olympic endings
Torreya taxifolia

Torreya taxifolia eller «Florida Torreya», «Stinking Yew», er en art av nøttebarlindslekten som bare vokser ved østbredden til elva Apalachicola i grensetraktene mellom delstatene Florida og  Georgia i USA. En soppsykdom har ført til at Torreya taxifolia nesten er utdødd i vill tilstand.
Det er også gjennomført prosjekter for å innføre den i de sørlige fjellområdene av Appalachene.
Treet blir 15-20 meter høyt, og likner i mangt på barlind. Kronen er overveiende konisk. Bladene blir inntil 3,5 cm lange. Bladene er smale, grågrønne eller mellomgrønne, og litt bøyd.
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand. 
Torreya taxifolia vokser på elvebredder og i fuktige skråninger og raviner. Den forekommer sammen med trær som amerikabøk, tulipantre, amerikakristtorn, floridalønn, virakfuru, kviteik, virginiahumlebøk og ambratre. Et annet truet bartre, floridabarlind (Taxus floridana), vokser på de samme stedene. Andre planter her er giftsumak, Smilax, Rubus, starr, Panicum og Arundinaria gigantea.


== Litteratur ==
R. Stalter. «Florida Torreya». Silvics of North America. Besøkt 10. september 2017. 
«Torreya taxifolia». Flora of North America. Besøkt 10. september 2017. 
T. Spector, R. Determann og M. Gardner (2011). «Torreya taxifolia». The IUCN Red List of Threatened Species. doi:10.2305/IUCN.UK.2011-2.RLTS.T30968A9585489.en. 
«Torreya taxifolia». Floridata. Besøkt 12. september 2017. 


== Eksterne lenker ==

(en) Torreya taxifolia i Encyclopedia of Life 
(en) Torreya taxifolia i Global Biodiversity Information Facility 
(en) Torreya taxifolia hos ITIS 
(en) Torreya taxifolia hos NCBI 
(en) Torreya taxifolia hos The International Plant Names Index 
(en) Torreya taxifolia hos Tropicos 
(en) Kategori:Torreya taxifolia – bilder, video eller lyd på Wikimedia Commons 
(en) Torreya taxifolia – galleri av bilder, video eller lyd på Wikimedia Commons 
Torreya taxifolia – detaljert informasjon på Wikispecies
Torreya jackii

Torreya jackii er en art av nøttebarlindslekten som vokser bare i det sørøstlige Kina, i provinsene Fujian og Zhejiang. Det er truet som art, på grunn av uthogging av habitater i områdene hvor det vokser.
Treet blir 10-15 meter høyt, og likner i mangt på barlind. Kronen er konisk. Bladene blir inntil 5 cm lange.
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand.


== Eksterne lenker ==
(en) Torreya jackii i Encyclopedia of Life 
(en) Torreya jackii i Global Biodiversity Information Facility 
(en) Torreya jackii hos NCBI 
(en) Torreya jackii hos The International Plant Names Index 
(en) Torreya jackii hos Tropicos 
Torreya jackii – detaljert informasjon på Wikispecies 
Conifer Specialist Group 1998.  Torreya jackii. 2006 IUCN Red List of Threatened Species.
Giannis Ritsos

Giannis Ritsos (gresk: Γιάννης Ρίτσος; født 1. mai 1909 i Monemvasia i Hellas, død 11. november 1990 i Athen) var en gresk forfatter og venstreorientert aktivist som var et aktivt medlem av den greske motstandsbevegelse under annen verdenskrig. 


== Liv og virke ==


=== Bakgrunn ===
Ritsos var yngste sønn i en jordeierfamilie på halvøya Peloponnes. Det er kjent noen dikt fra ham allerede i så ung alder som åtte år. Familien sank ned i fattigdommen i hans ungdomsår. Moren døde da han var tolv år gammel. Dødsfall, sinnssykdom, økonomisk ruin og tuberkulose gjorte Ritsos' barndom meget tung, og skulle sette preg på hans forfatterskap. 
I 1931 ble Ritsos medlem av Hellas' kommunistparti (KKE). 


=== Karriere ===
Han publiserte i 1934  Traktor, inspirert av Vladimir Majakovskijs futurisme.  I 1935 kom Pyramidene; disse to verkene søkte å finne en balanse mellom fremtidstro grunnet i det kommunistiske ideal, og personlig fortvilelse. 
Det viktige diktet Epitaphios kom i 1936. Samme år kom den høyreorienterte Ioannis Metaxas til makt, og under hans diktatur ble Epitaphios brent offentlig ved foten av Akropolis i Athen. Ritsos svarte med å slå inn på en ny retning i sin diktning, med Min søsters sang (1937) og Vårens symfoni (1938).
Ritsos regnes av noen som en av de fire største greske forfattere på 1900-tallet, sammen med Kostis Palamas, Giorgos Seferis og Odysseus Elytis. Den franske dikter Louis Aragon kalte ham samtidens største dikter. Han ble ni ganger foreslått for Nobels litteraturpris. Da han vant Lenins fredspris erklærte han at den betød mer for ham enn å vinne Nobelprisen.  
Hans diktning ble flere ganger forbudt i Hellas fordi den var så venstreorientert. Hans viktigste verker var  Traktor (1934), Pyramider (1935), Epitaf (1936) og Vigilie (1941–1953).
Ritsos skrev for det meste dikt av politisk innhold, for å fremme kommunismen gjennom sin kunst. Av de få unntakene fra denne regel er Måneskinnssonaten.
Kyriakos Chrysostomidis har utigitt et utvalg av Ritsos' dikter i norsk oversettelse.


== Referanser ==


== Eksterne lenker ==
(en) Yiannis Ritsos – kategori av bilder, video eller lyd på Commons 
(en) Giannis Ritsos på Internet Movie Database 
(en) Giannis Ritsos hos The Movie Database 
(en) Giannis Ritsos på Discogs 
(en) Giannis Ritsos på MusicBrainz 
(en) Poesi oversatt til engelsk
Oslo Modellbilklubb

Oslo Modellbilklubb (forkortet OMK) er en forening for folk som er interessert i radiostyrte biler.
Klubben holder til på Hvervenbukta Motorsenter, rett sør for Oslo. Der disponerer den tre større bilbaner, bygget på dugnad av klubbens medlemmer: En asfaltert bane med lengde om lag 250 meter, for biler i skala 1:10 track og 1:8 track. To terrengbaner laget for buggy racing 1:10 og 1:8, den lengste med banelengde om lag 200 meter. Banen for 1:10 buggy har en ganske spesiell rampe, kalt «Wall of Death». Det er en 3,6 meter høy og 6,3 meter bred meget dosert sving. På toppen er den helt vertikal, så det er en utfordring å kjøre på den.
Baneanlegg har flomlys og overbygde «mekkeområder» for deltagerne. Ved konkurranser operer man med elektronisk tidtaking og speaker, og anlegget har toaletter, kiosk og parkering.
Modellbilklubben er tilsluttet Norges Motorsportforbund (NMF), som er hovedorganet for blant annet radiostyrt bilsport i Norge. Via forbundet er klubben tilknyttet Norges Idrettsforbund.
Gjennom NMF er klubben også tilsluttet European Federeation of Radiocontrolled Automobiles, EFRA. Modellbilsporten utøves stort sett etter internasjonale regler, og det konkurreres internasjonalt. 


== Eksterne lenker ==
Klubbens hjemmeside
Wall of Death
Torreya fargesii

Torreya fargesii er en art eller variant av nøttebarlindslekten som vokser bare i det østlige Kina. Det er to varianter som likner på hverandre, og som likner på Torreya grandis: 

Torreya fargesii = syn. Torreya grandis var. fargesii - øst-Kina
Torreya fargesii var. yunnanensis = syn. Torreya grandis var. yunnanensis - Sørvest-KinaTreet blir 15-20 meter høyt, og likner i mangt på barlind. Kronen er konisk. Treet spres ved vindpollinering. Bladene blir inntil 5 cm lange. Individene er énkjønnete. Oljen og frøene av planten er spiselige.
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand.


== Eksterne lenker ==
(en) Torreya fargesii i Global Biodiversity Information Facility 
(en) Torreya fargesii hos NCBI 
(en) Torreya fargesii hos The International Plant Names Index 
(en) Torreya fargesii hos Tropicos 
Torreya fargesii – detaljert informasjon på Wikispecies 
Flora of China - «Torreya fargesii»
Silba, J.: «An international census of the Coniferae». Phytologia memoir nr. 8, 1986. Corvallis, OR: H.N. Moldenke & A.L. Moldenke.
Plants for a Future: «Torreya fargesii»
Sideroxylon

Sideroxylon er ei slekt i sapodillefamilien. Det vitenskapelige navnet kommer fra gresk σίδηρος, sideros – «jern» og ξύλον, xulon – «ved», altså «jernved». På norsk brukes ordet jerntre både om Sideroxylon og om andre treslag med lignende hard og tung ved.
Artene er løvfellende eller eviggrønne busker og trær. Noen har torner og andre ikke. Bladene sitter spredt, eller av og til samlet på kortskudd. Blomstene er som regel femtallige, men kan være firetallige eller sekstallige. Begerbladene er tynne og sitter i én krans. Kronbladene er hvite til gule. Det er som regel 5 fertile pollenbærere og 5 sterile (staminodier). Frukten er et gult, oransje, purpur eller svart bær som inneholder 1–2 frø. 
Disse trærne er for det meste utbredt i Amerika og Afrika. De fleste artene er tropiske, men slekta finnes nordover til Illinois og Indiana i USA. Frøene spres med fugler, og slekta har klart å krysse vide havstrekninger til øyer som Madagaskar, Maskarenene, Sokotra og Makaronesia. I Sør-Kina og Vietnam finnes fire arter som av og til plasseres i ei egen slekt, Sinosideroxylon, men som ikke skiller seg spesielt ut. Det marokkanske argantreet regnes som regel til den monotypiske slekta Argania, men genetiske studier viser at den hører til midt i Sideroxylon.


== Litteratur ==
G. Stride, S. Nylinder og U. Swenson (2014). «Revisiting the biogeography of Sideroxylon (Sapotaceae) and an evaluation of the taxonomic status of Argania and Spiniluma». Australian Systematic Botany. 27 (2): 104–118. ISSN 1446-5701. doi:10.1071/SB14010. 
«Sideroxylon». Flora of North America. Besøkt 5. mai 2020. 
«Sinosideroxylon». Flora of China. Besøkt 5. mai 2020. 


== Eksterne lenker ==
(en) Sideroxylon i Encyclopedia of Life 
(en) Sideroxylon i Global Biodiversity Information Facility 
(en) Sideroxylon hos ITIS 
(en) Sideroxylon hos NCBI 
(en) Sideroxylon hos The International Plant Names Index 
(en) Sideroxylon hos Tropicos 
(en) Kategori:Sideroxylon – bilder, video eller lyd på Wikimedia Commons 
Sideroxylon – detaljert informasjon på Wikispecies
Jerntre

Jerntre er en betegnelse for trær med spesiell hard og tung ved. Jerntrær er ingen systematisk gruppe, men omfatter blant annet:

amerikaagnbøk (Carpinus caroliniana)
argantre (Argania spinosa)
azobé (Lophira)
Casuarina
Chionanthus
Cliftonia monophylla
Coccoloba pubescens
Colubrina elliptica
Combretum imberbe
Cyrilla racemiflora
Hypelate trifoliata
Ixora ferrea
Metrosideros
Mesua ferrea
Mimusops
Notelaea ligustrina
pokkenholt (Guaiacum)
påfuglbusk (Parrotia persica)
Reynosia septentrionalis
Sideroxylon
tembusu (Cyrtophyllum fragrans)
virginiahumlebøk (Ostrya virginiana)
Zanthoxylum


== Kilder ==
K. Meyer (1924). «Jærntræ». Meyers vareleksikon (4 utg.). Kjøbenhavn: Aschehoug. s. 400–401. 
«Jerntre». Store norske leksikon. Besøkt 29. februar 2016.
Forretningsanalyse

Forretningsanalyse er en bedriftsøkonomisk og markedsøkonomisk aktivitet i en bedrift. Bedriftens omgivelser (næringsmiljø) og markedene legger muligheter og begrensninger for bedriften ved siden av dens økonomiske ressurser. All næringsvirksomhet baseres på analyse og planlegging som grunnlag for administrativ og praktisk utvikling og drift.


== Se også ==
Industri
Forretningsinnsikt
Grossist
Næringsvirksomhet
Klein Schnellendorf-avtalen

Klein Schnellendorf-avtalen var en hemmelig fredsavtale signert mellom Preussen og Østerrike i småbyen Klein Schnellendorf den 9. oktober 1741. Avtalen avsluttet den første schlesiske krigen og stadfestet at områdene fra Nedre Schlesien til Neisse gikk til Preussen. 
Til tross for tapet ved slaget ved Mollwitz i april 1741 klarte den østerrikske generalen Wilhelm Reinhard von Neipperg å frigi prøyssiskbesatte Øvre Schlesien. Fra denne perioden og gjennom sommeren var han med 25 000 mann i dekning ved fortene rundt Neisse, og selv om Fredrik II av Preussen med sine 60 000 menn hadde godt over halvparten så mange til sin disposisjon valgte han å ikke angripe Neipperg. I stedet søkte Fredrik II å videreføre krigen ved å bringe Frankrike inn politisk mot Maria Teresia.Da franskmennene ankom skrev Fredrik II under på Klein Schnellendorf-avtalen med Neipperg, en avtale som sikret han Neisse etter et regissert og falsk beleiring som varte i fjorten dager. Fredrik II brøt for øvrig våpenhvilen tidlig i 1742 fordi han ville komme en oppdeling av Böhmen i forkjøpet, etter at hans tidligere allierte hadde erobret Praha.


== Referanser ==


== Litteratur ==
Delbrück, Hans & Renfroe, Walter J. (1990). The Dawn of Modern Warfare. University of Nebraska Press. ISBN 978-08-032-6586-8. CS1-vedlikehold: Flere navn: forfatterliste (link)
Unzer, Adolf: Die Convention von Klein-Schnellendorf (9.10.1741). Diss. Kiel 1889.
Torreya yunnanensis

Torreya yunnanensis er en variant av arten Torreya fargesii.  Den vokser bare i det sørvestlige Kina. Det er to varianter av T. fargesii som likner på hverandre, og som likner på Torreya grandis: 

Torreya fargesii = syn. Torreya grandis var. fargesii - øst-Kina
Torreya fargesii var. yunnanensis = syn. Torreya grandis var. yunnanensis - Sørvest-KinaTreet blir 12-15 meter høyt, og likner i mangt på barlind. Kronen er konisk, og treet tåler skygge. Treet spres ved vindpollinering. Bladene blir inntil 5 cm lange. Individene er énkjønnete. Oljen og frøene av planten er spiselige, frøene modner i oktober-november.
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand.


== Eksterne lenker ==
(en) Torreya yunnanensis i Global Biodiversity Information Facility 
(en) Torreya yunnanensis hos The International Plant Names Index 
(en) Torreya yunnanensis hos Tropicos 
Torreya yunnanensis – detaljert informasjon på Wikispecies 
Flora of China - «Torreya yunnanensis»
Silba, J.: «An international census of the Coniferae». Phytologia memoir nr. 8, 1986. Corvallis, OR: H.N. Moldenke & A.L. Moldenke.
Plants for a Future: «Torreya yunnanensis»